Diari Oficial de la Generalitat Valenciana


Sumari del DOGV 4678, del 27-01-2004 (2004/329)

RESOLUCIÓ de 29 de desembre de 2003, del conseller d'Infraestructures i Transport, per la qual es determina l'explotació per l'Entitat Pública de Sanejament d'Aigües Residuals de la Comunitat Valenciana de les infraestructures de caràcter general de proveïment d'aigua potable a les comarques de la Ribera (València).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4678

Data del DOGV
:   27-01-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/329


Data del document
:   29-12-2003

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * La Ribera Alta
    * contracte de serveis
    * subministrament d'aigua
    * empresa pública
    * ordenació hidràulica
    * tractament de l'aigua
    * servei de vies públiques

RESOLUCIÓ de 29 de desembre de 2003, del conseller d'Infraestructures i Transport, per la qual es determina l'explotació per l'Entitat Pública de Sanejament d'Aigües Residuals de la Comunitat Valenciana de les infraestructures de caràcter general de proveïment d'aigua potable a les comarques de la Ribera (València). [2004/M329]
  
Antecedents de fet
  
La Conselleria d'Infraestructures i Transport ha encomanat actualment a l'Entitat de Sanejament, a l'empara de l'Orde de 9 de novembre de 1999, l'execució de les infraestructures generals corresponents als projectes parcials 1, 2 i 3 del proveïment d'aigua potable a les comarques de la Ribera (València), per mitjà de les resolucions de 13 de desembre de 1999, 10 de maig de 2000 i 20 de març de 2001, respectivament.
  
Les obres del projecte parcial número1 (exp. núm. 2000/GV/0002) va ser contractades amb data 14 de desembre de 2001 i es troben actualment en fase avançada d'execució, encara pendents de l'aprovació d'un modificat; i es desconeix en estos moments la data d'acabament en què es preveu que seran lliurades a l'ús públic.
  
Les obres del projecte parcial número 2 (exp. núm. 2000/GV/0027) va ser contractades amb data 3 de juny de 2001 i es troben actualment en fase d'execució des del 2/7/2003 en què es va firmar l'acta de comprovació de replanteig, amb un termini d'execució de 17 mesos que conclou, en principi, en desembre de 2004.
  
Finalment, les obres del projecte parcial número 3 (exp. núm. 2001/GV/0024) seran licitades pròximament.
  
Cap dels tres contractes esmentats inclou l'explotació de les instal·lacions durant el període de garantia de les obres; per la qual cosa, a l'acabament d'estes, conclourà la vigència de les respectives comandes de gestió.
  
Així doncs, a fi de garantir el normal funcionament de les instal·lacions, cal que la Conselleria d'Infraestructures i Transport encomane a l'Entitat Pública esmentada la gestió d'estes, d'acord amb el que establixen els articles 14.2 i 16.a) de la Llei 2/1992, de 26 de març, de Sanejament d'Aigües Residuals de la Comunitat Valenciana.
  
Fonaments de dret
  
La Llei 2/1992, de 26 de març, de Sanejament d'Aigües Residuals de la Comunitat Valenciana, determina en l'article 3 que correspon a la Generalitat, entre altres atribucions, la planificació, l'aprovació definitiva de plans i projectes, així com l'elaboració de projectes, execució d'obres i explotació de les instal·lacions i servicis que promoga directament. De la mateixa manera, la llei determina que la Generalitat podrà utilitzar qualsevol mecanisme convingut, concertat, organitzatiu o funcional, en el cas que això contribuïsca a millorar l'eficàcia de la gestió pública.
  
L'article 13 indica que l'actuació de la Generalitat en les matèries a què fa referència la llei es portarà a terme per mitjà del Govern Valencià i de les conselleries d'Infraestructures i Transport i de Territori i Habitatge i, així mateix, per mitjà de l'Entitat Pública de Sanejament d'Aigües Residuals de la Comunitat Valenciana, que la mateixa llei crea amb personalitat jurídica pròpia i plena capacitat pública i privada, i que té per objecte la gestió, l'explotació d'instal·lacions i servicis, i l'execució d'obres d'infraestructures per al proveïment d'aigua de caràcter general (article 14 de la Llei 2/1992, de 26 de març, de Sanejament d'Aigües Residuals de la Comunitat Valenciana, en la nova redacció que dóna la Llei 10/1998, de 28 de desembre, de Mesures Fiscals, de Gestió Administrativa i Financera i d'Organització de la Generalitat Valenciana).
  
Igualment, atés que l'Entitat es concep com una persona jurídica de caràcter essencialment instrumental, la llei establix entre les seues funcions la de gestionar l'explotació de les instal·lacions i executar les obres de sanejament i depuració que la Generalitat determine, així com aquelles que li puguen encomanar les entitats locals o altres organismes (article 16 a).
  
Finalment, d'acord amb l'article 14.2 de la llei esmentada, la relació de la Generalitat amb l'Entitat Pública de Sanejament es farà per mitjà de la Conselleria d'Infraestructures i Transport.
  
Vista la proposta de la Direcció General d'Obres Públiques.
  
Per això, i de conformitat amb el que establixen els articles 14.2 i 16 a) de la Llei 2/1992, de 26 de març, article 35 de la Llei 5/1983, de 30 de desembre, del Govern Valencià, i 8 del Decret 114/2003, d'11 de juliol, del Govern Valencià, pel qual s'aprova el Reglament Orgànic i Funcional de la Conselleria d'Infraestructures i Transport, resolc:
  
Encomanar a l'Entitat Pública de Sanejament i Depuració d'Aigües Residuals de la Comunitat Valenciana la gestió de l'explotació de les infraestructures de caràcter general de proveïment d'aigua potable a les comarques de la Ribera (València), a fi de garantir l'adequada explotació d'estes, amb efectes a partir del lliurament a l'ús públic.
  
Contra la present resolució, que exhaurix la via administrativa, pot interposar-se amb caràcter potestatiu, un recurs de reposició davant el mateix òrgan que va dictar la resolució en el termini d'un mes, comptador des de l'endemà de la notificació, en virtut del que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que els dóna la Llei 4/1999, de 13 de gener (BOE núm.12, de 14 de gener).
  
No obstant el que disposa el paràgraf anterior, la present resolució podrà ser impugnada directament davant el Jutjat Contenciós Administratiu de la ciutat de València, per mitjà de la interposició del corresponent recurs contenciós administratiu en el termini de dos mesos, comptadors des de l'endemà de la notificació d'esta o, si pertoca, de la resolució expressa del recurs potestatiu de reposició, de conformitat amb el que establix l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que es puga interposar, si correspon, qualsevol altre recurs que es considere procedent.